CELEX: 31991R0868
Language: el
Date: 1991-04-09 00:00:00
Title: Κανονισμός (ΕΟΚ) αριθ. 868/91 της Επιτροπής της 9ης Απριλίου 1991 που καθορίζει την ενίσχυση της αποθεματοποίησης για τις μη μεταποιημένες σταφίδες και τα ξηρά σύκα για το εμπορικό έτος 1990/91

Avis juridique important

|

31991R0868

Κανονισμός (ΕΟΚ) αριθ. 868/91 της Επιτροπής της 9ης Απριλίου 1991 που καθορίζει την ενίσχυση της αποθεματοποίησης για τις μη μεταποιημένες σταφίδες και τα ξηρά σύκα για το εμπορικό έτος 1990/91  

Επίσημη Εφημερίδα αριθ. L 089 της 10/04/1991 σ. 0007 - 0008

ΚΑΝΟΝΙΣΜΟΣ ( ΕΟΚ ) αριθ . 868/91 ΤΗΣ ΕΠΙΤΡΟΠΗΣ  της 9ης Απριλίου 1991  που καθορίζει την ενίσχυση της αποθεματοποίησης για τις μη μεταποιημένες σταφίδες και τα ξηρά σύκα για το εμπορικό έτος 1990/91Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό ( ΕΟΚ ) αριθ . 426/86 του Συμβουλίου της 24ης Φεβρουαρίου 1986 περί κοινής οργανώσεως αγοράς στον τομέα των μεταποιημένων προϊόντων με βάση τα οπωροκηπευτικά ( 1 ), όπως τροποποιήθηκε τελευταία από τον κανονισμό ( ΕΟΚ ) αριθ . 2201/90 ( 2 ), και  ιδίως το άρθρο 8 παράγραφος 8,  Εκτιμώντας :  ότι το άρθρο 1 παράγραφος 1 του κανονισμού ( ΕΟΚ ) αριθ . 627/85 της Επιτροπής της 12ης Μαρτίου 1985 για την ενίσχυση αποθεματοποίησης και τη χρηματική αντιστάθμιση για τις μη μεταποιημένες σταφίδες και τα σύκα ( 3 ), όπως τροποποιήθηκε από τον κανονισμό  ( ΕΟΚ ) αριθ. 3602/90 ( 4 ), αναφέρει ότι η ενίσχυση αποθεματοποίησης πρέπει να καθορίζεται ανά ημέρα και ανά 100 χιλιόγραμμα καθαρού βάρους σουλτανίνας κατηγορίας 4 και σύκων κατηγορίας Γ - ότι η παράγραφος 2 του ίδιου άρθρου αναφέρει ότι πρέπει να  εφαρμόζεται ένας συντελεστής για την ενίσχυση αποθεματοποίησης για τις σταφίδες μέχρι τα τέλη Φεβρουαρίου του επόμενου έτους από εκείνο κατά το οποίο τα προϊόντα αγοράσθηκαν και ένας άλλος συντελεστής θα εφαρμόζεται για την αποθεματοποίηση πέραν αυτής  της περιόδου -  ότι η ενίσχυση αποθεματοποίησης πρέπει να υπολογίζεται λαμβάνοντας υπόψη τις τεχνικές δαπάνες αποθεματοποίησης και τη χρηματοδότηση της αγοράς που πληρώθηκε για τα προϊόντα -  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Μεταποιημένων Προϊόντων με βάση τα Οπωροκηπευτικά,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :  Άρθρο 1  Η ενίσχυση αποθεματοποίησης που αναφέρεται στο άρθρο 1 του κανονισμού ( ΕΟΚ ) αριθ . 627/85 για προϊόντα που προέρχονται από το εμπορικό έτος 1990/91 καθορίζεται στο παράρτημα .  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .  Βρυξέλλες, 9 Απριλίου 1991 . Για την Επιτροπή  Ray MAC SHARRY  Μέλος της Επιτροπής  ( 1 ) ΕΕ αριθ . L 49 της 27 . 2 . 1986, σ . 1 . ( 2 ) ΕΕ αριθ . L 201 της 31 . 7 . 1990, σ . 1 . ( 3 ) ΕΕ αριθ . L 72 της 13 . 3 . 1985, σ . 17 . ( 4 ) ΕΕ αριθ . L 350 της 14 . 12 . 1990, σ . 56 .    ΠΑΡΑΡΤΗΜΑ  ΕΝΙΣΧΥΣΗ ΑΠΟΘΕΜΑΤΟΠΟΙΗΣΗΣ ΓΙΑ ΜΗ ΜΕΤΑΠΟΙΗΜΕΝΕΣ ΣΤΑΦΙΔΕΣ ΚΑΙ ΞΗΡΑ ΣΥΚΑ ΠΟΥ ΠΡΟΕΡΧΟΝΤΑΙ ΑΠΟ ΤΟ ΕΜΠΟΡΙΚΟ ΕΤΟΣ 1990/91  Α . ΣΤΑΦΙΔΕΣ  ( Ecu ανά ημέρα και ανά 100 kg καθαρού βάρους )   Μέχρι τέλη  Φεβρουαρίου 1992  Από 1ης Μαρτίου 1992      Σουλτανίνες κατηγορίας 4  0,0454  0,0061      Β . ΞΗΡΑ ΣΥΚΑ  ( Ecu ανά ημέρα και ανά 100 kg καθαρού βάρους )   Ξηρά σύκα κατηγορίας Γ  0,0292